CELEX: 51985PC0218
Language: el
Date: 1985-05-20
Title: Πρόταση κανονισμού (ΕΟΚ) του Συμβουλίου για την τροποποίηση του κανονισμού (ΕΟΚ) αριθ. 3181/78, όσον αφορά τη χρήση των Ecus από " άλλους κατόχους "

10.7.85                              Επίσημη Εφημερίδα των Ευρωπαϊκών Κοινοτήτων                        Αριθ. C171/7
                                                               II
                                                 (Προπαρασκευαστικές πράξεις)
                                                        ΕΠΙΤΡΟΠΗ
        Πρόταση κανονισμού (ΕΟΚ) του Συμβουλίου για την τροποποίηση του κανονισμού (ΕΟΚ) αριθ.
                             3181/78, όσον αφορά τη χρήση των ECU από «άλλους κατόχους»
                                                        COM(85) 218τελικό
                          (Υποβληθείσα από την Επιτροπή στο Συμβούλιο στις 29 Μαίου 1985)
                                                          (85/C 171/09)
        ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΏΝ ΚΟΙΝΟΤΗΤΩΝ,
        Έχοντας υπόψη:
        τη συνθήκη για την ίδρυση της Ευρωπαϊκής Οικονομικής Κοινότητας, και ιδίως το άρθρο 235,
        την πρόταση της Επιτροπής,
        τη γνώμη του Ευρωπαϊκού Κοινοβουλίου,
        τη γνώμη της Οικονομικής και Κοινωνικής Επιτροπής,
        Εκτιμώντας:
        ότι βάσει του κανονισμού (ΕΟΚ) αριθ. 3181/78, του Συμβουλίου της 18ης Δεκεμβρίου 1978 περί του
        Ευρωπαϊκού Νομισματικού Συστήματος ('), προβλέπεται η έκδοση ECU από το Ευρωπαϊκό Ταμείο
        Νομισματικής Συνεργασίας, καθώς και η χρήση τους από το ταμείο και τις νομισματικές αρχές των
        κρατών μελών
        ότι ενδείκνυται να προβλεφθεί η δυνατότητα απόκτησης και χρήσης των προαναφερόμενων ECU
        από άλλους κατόχους, εκτός από τους κατονομαζόμενους στο άρθρο 2 του κανονισμού αριθ.
        3181/78,
                                             ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
                                                             Άρθρο Ι
        Στο άρθρο 2 του κανονισμού (ΕΟΚ) αριθ. 3181/78, προστίθεται η ακόλουθη παράγραφος:
             «Εξουσιοδοτείται επίσης το Ταμείο να αναγνωρίζει στις νομισματικές αρχές τρίτων χωρών και
             διεθνών νομισματικών οργανισμών την ιδιότητα του "άλλου κατόχου" ECU, που αναφέρονται
             στο άρθρο 1, και να καθορίζει τις λεπτομέρειες και τους όρους υπό τους οποίους είναι δυνατό
             να αποκτώνται, να κατέχονται και να χρησιμοποιούνται τα ECU.»
                                                               Άρθρο 2
             Ο παρών κανονισμός αρχίζει να ισχύει την τρίτη ημέρα από τη δημοσίευση του στην Επίσημη
             Εφημερίδα των Ευρωπαϊκών Κοινοτήτων.
             Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε
             κράτος μέλος.
             (') ΕΕ αριθ. L 379 της 30. 12. 1978, σ. 2.